Montañes

Montañesa edo kantabriera (montañés, cántabru) Kantabriako mendialdeko inguruetan (bereziki, Kantabriako mendebaldean eta Pas nahiz Sobako haranetan) mintzatzen den trantsiziozko hizkuntza edo aldaera da.

Astur-leonesaren aldaera da. Asturieratik oso gertu dago eta gaztelaniaren eragin handia du. Horregatik, astur-leonesaren eta gaztelaniaren arteko trantsiziozko hizkuntzatzat jotzen da, extremadurera bezala.

Euskal Herriko mendebaleko muturrean ere, Enkarterriko mendebalean, Lanestosa eta Karrantza aldean, erabili izan zuten, eta bertako toponimian eta hizkeran hainbat aztarna geratu dira. Burgosko Sotoscuevan ere haren eragina nabaria da.

280px|thumb|Kantabriako dialektoen mapa. Berdez montañesaren gunea azaltzen da.

 Aldaerak 
Kantabrierak bi aldaera nagusi ditu: mendebalekoa eta ekialdekoa. Bi aldaeren arteko muga Saja ibaiaren eta Pas haranaren artean dago. Pasiegoa (pasiegu), horrela, ekialdeko aldaeraren parte da, baina hoberen zaindutako montañesaren aldaera denez, ezagunena da.

 Euskararen eragina 
Hurbiltasunak euskal maileguak eman zizkion kantabrierari. Antzinako hitz asko zalantzazkoak dira, euskaran ere latinezko maileguak direlako (adibidez: latinez , euskaraz kima, montañesez quimba edo quima). Modernoetan, berriz, nabaria da ekialdeko itsasbazterreko marinelen eta Trasmierako harginen eragina: chacurro (eusk. txakur), arpicol (eusk. arpiko edo zizel) eta abar.

 Alderaketa 
Asturieraz

Kantabrierazko itzulpena

Gaztelaniazko itzulpena

Euskarazko itzulpena

 Ikus, gainera 
 Asturiera
 Astur-leonesa
 Dialektoen continuuma.
 Euskal Herriko hizkuntzak

 Erreferentziak 

 Kanpo estekak 
 (Montañesez) Montañesaren hedapen eta aldaeren mapa

Kategoria:Astur-leonera
Kategoria:Kantabriako kultura
Kategoria:Enkarterri
Kategoria:Euskal Herriko hizkuntzak